Fil-11 ta' Jannar 2017, il-Kunsill estenda l-mandat tal-missjoni tal-EUCAP Sahel Mali tal-UE għal sentejn, sal-14 ta' Jannar 2019 . Il-Kunsill alloka wkoll baġit ta' għall-missjoni għall-perjodu mill-15 ta' Jannar 2017 sal-14 ta' Jannar 2018. Il-missjoni ċivili EUCAP Sahel Mali tgħin u tagħti konsulenza lill-forzi tas-sigurtà interna tal-Mali fl-implimentazzjoni tar- riforma tas-settur tas-sigurtà stabbilita mill-gvern. Hija tipprovdi taħriġ u konsulenza strateġika lill-pulizija, il-ġendarmerija u l-gwardja nazzjonali tal-Mali, kif ukoll lill-ministeri kompetenti tal-pajjiż, sabiex tappoġġa r-riforma fis-settur tas-sigurtà. Din il-missjoni hija parti mill-approċċ globali tal-UE fil-qasam tas-sigurtà u l-iżvilupp fir-reġjun tas-Saħel, li għandu l-għan jgħin lill-Istat tal-Mali biex jiggarantixxi l-ordni kostituzzjonali u demokratiku, jiggarantixxi l-kondizzjonijiet ta' paċi dejjiema, u jżomm l-awtorità tiegħu fit-territorju kollu. Hemm żewġ missjonijiet oħra tal-PSDK fir-reġjun: EUTM Mali, li tikkontribwixxi għar-ristrutturazzjoni u r-riorganizzazzjoni tal-forzi armati tal-Mali permezz ta' taħriġ u konsulenza, u EUCAP Sahel Niger, li tappoġġa l-ġlieda kontra l-kriminalità organizzata u t-terroriżmu, fin-Niġer. EUCAP Sahel Mali tnediet fil-15 ta' April 2014. Il-kap tal-missjoni huwa d-diplomatiku Albrecht Conze, mill-Ġermanja. Fl-14 ta' Diċembru 2016, il-mandat tagħha ġie estiż sal-14 ta' Lulju 2017. Il-kwartieri ġenerali tal-missjoni jinsabu f'Bamako, il-Mali. Id-deċiżjoni ġiet adottata permezz ta' proċedura bil-miktub. Is-sit web ta' EUCAP Sahel Mali